**ARBEJDSSPØRGSMÅL TIL PERIKLES’ GRAVTALE AF THUKYDID**

**D) Se (kort) på talen *som retorik***

I små grupper skal I hver kigge på nogle bestemte afsnit af talen og analysere den retorisk. Dvs. Find ud af 1) Hvad siger Perikles? 2) Hvordan siger han det? 3) Med hvilket formål?   
I kan kigge her i dokumentet for inspiration ift. Hvad I kan lede efter af retoriske virkemidler.   
Lav et lille dokument eller en powerpoint med jeres teksteksempler og pointer, så resten af klassen kan få det på skrift. Send den til mig inden næste modul 😊

1: afsnit 35-36

2: Afsnit 37-38

3: afsnit 39

4: afsnit 40-41

5: Afsnit 42-43

6: Afsnit 44-46

**Lidt om retorik**

**Genrer, virkemidler og appelformer**

De græske retorikere delte taler op i tre genrer afhængig af situation og formål:

1. Retstalen, fortid: hvad er der sket?
2. Den politiske tale, fremtid: hvad skal vi gøre?
3. Lejlighedstalen/festtalen, primært nutid: hvordan er situationen?

Der er tre grundlæggende virkemidler som en god taler skal beherske. Han skal kunne:

1. Behage tilhørerne
2. Belære/informere tilhørerne
3. Bevæge tilhørerne

Hertil svarer de tre appelformer, han kan benytte:

1. *ethos* troværdig og sympatisk fremtræden, eventuelt med humor
2. *logos* fornuft, saglighed
3. *pathos* følelse, lidenskab

**Troper og figurer**

Han kan også benytte en række sproglige kneb og retoriske figurer, f.eks.:

**anafor**: at flere sætninger eller led efter hinanden begynder ens

**epifor**: at flere sætninger eller led efter hinanden slutter ens

**epanastrofe**: en sætning slutter med det samme som den næste begynder med

**antiteser**: skarpe modsætninger

**oxymoron**: forening af modsætninger

**alliteration**: bogstavrim, betonede stavelser begynder med samme konsonant

**assonans**: betonede vokaler ligner hinanden

**rytme**: betoningerne kommer med lige lange tidsmellemrum

**hyperbel**: overdrivelse

**litotes**: underdrivelse

**apostrofe**: påkaldelse af noget el. nogen uden for talen („Død, hvor er din brod?”)

**metafor**: overførsel („Achilleus er en løve”)

**simile**: lignelse („Achilleus fór frem som en løve”)

**retoriske spørgsmål:** Spørgsmål der egentlig ikke kræver svar - svaret er nemlig så tydeligt (eks. "Skal vi bare lade vores folk dø?" [implicit svar: nej!])